laion/Wikipedia-Exotic huggingface dataset:
ציר המספרים

ציר המספרים או ישר המספרים הוא תמונה חד-ממדית של קו ישר, עליו מסומנות נקודות, המציינות את המספרים השלמים. הנקודות המציינות את המספרים השלמים מצויות במרחקים שווים אחת משכנתה, המרחק בין שתי נקודות סמוכות מכונה יחידה אחת והמרחק בין נקודה כלשהי ובין הנקודה המציינת את המספר 0 (אפס) שווה לערך המוחלט של המספר המצוין על ידי אותה נקודה. ככל שהנקודה רחוקה יותר מהמספר אפס, כן ערכה גדול יותר (הדבר נכון לגבי מספרים חיוביים ושליליים כאחד). בדרך כלל, מוצג ציר המספרים כקו אופקי, כאשר הנקודות שמימין לנקודת ה-0 מתארות מספרים חיוביים והנקודות שמשמאל לנקודת ה-0 מתארות מספרים שליליים. כאשר נתונות שתי נקודות כלשהן על גבי ציר המספרים, הנקודה הימנית מבין השתיים מייצגת את המספר הגדול יותר. ציר המספרים המתאר מספרים שלמים ניתן להרחבה כך שיתאר את כל המספרים הממשיים (כאשר כל נקודה עליו מייצגת מספר ממשי יחיד וכל מספר ממשי מיוצג על ידי נקודה יחידה). המרחק בין שתי נקודות x1 ו- x2 הנמצאות על ציר המספרים יחושב בעזרת הנוסחה | x 2 − x 1 | {\displaystyle |x_{2}-x_{1}|} . ציר המספרים יוצר זיקה בין שני עולמות עיקריים של המתמטיקה: הגאומטריה, שממנה נלקח הישר, והאריתמטיקה, ממנה נלקחו המספרים. בין המספרים הממשיים ובין הנקודות על הישר קיימת התאמה חד-חד ערכית, שאותה מייצג ציר המספרים. התאמה זו יוצרת את הישר הממשי. בציר המספרים משתמשים לסימון קבוצות מספרים. מבחינים בין המצבים   X < a {\displaystyle \ X<a} ו - X ≤ a {\displaystyle X\leq a} על ידי סימון נקודת הקצה של הקטע באופן הבא: אם   X < a {\displaystyle \ X<a} יסומן קצה הקטע בעיגול ריק ואם X ≤ a {\displaystyle X\leq a} יסומן קצה הקטע בעיגול מלא. בנוסף לכך, "ציר המספרים" עוזר בפתרון גרפי של בעיות אי-שוויונות. כאשר מערכות של אי-שוויונות מתוארות כמערכות "או" (אי-שוויון אחד מתקיים או השני) ומערכות "וגם" (שני אי-השוויונות מתקיימים בבת אחת) אשר פתירתם מבוססת על שימוש בדיאגרמת ון כדי להציג חיתוך או איחוד בין שתי קבוצות של תשובות על ציר המספרים. ניתן להרחיב ולהוסיף ציר נוסף ואפילו שניים כך שתתקבל מערכת צירים דו־ממדית או תלת־ממדית. אם הצירים ניצבים זה לזה, תיקרא מערכת צירים שכזו מערכת צירים קרטזית. בעזרת מערכת כזו, בה לכל נקודה קיימת קוארדינטה משלה ניתן להרחיב את השימוש בציר ולפתור בעזרת המרחב שהתקבל בעיות שונות בתחומים כמו: אנליזה מתמטית ואנליזה וקטורית. מדיה וקבצים בנושא ציר המספרים בוויקישיתוף ציר המספרים, באתר MathWorld (באנגלית)
דוד כנעני

דוד כנעני (18 בספטמבר 1912 - 22 במרץ 1982) היה סופר, מבקר ספרות, עורך ספרותי, מסאי ומתרגם ישראלי, איש קיבוץ מרחביה וחבר מערכת ספריית פועלים. נולד ב-1912 בוורשה. עוד מנעוריו היה פעיל בתנועת השומר הצעיר. בשנת 1932 החל לפרסם בשבועון השומר הצעיר בוורשה. בשנת 1934 עלה לארץ ישראל ומאז היה חבר קיבוץ מרחביה. בשנת 1939 היה ממייסדיה של הוצאת "ספריית פועלים", שנוסדה במרחביה. כנעני פרסם מאמרים ומסות בענייני סוציולוגיה וחברה, יהדות, ספרות והתנועה הקיבוצית. בפרט ידוע כעורכה של "האנציקלופדיה למדעי החברה", עליה זכה בפרס נפתלי למדעי הכלכלה והחברה עם צאת הכרך השלישי שלה ב-1967. בשנת 1961 זכה בפרס קוגל למדעי היהדות על ספרו "בתי מידות: מסות על חיי שיתוף". לנוגה עץ רקב: לבחינת שירתו של א. צ. גרינברג, ספרית פועלים, הוצאת הקיבוץ הארצי השומר הצעיר, 1950 בינם לבין זמנם: מסות על הספרות העברית החדשה, ספרית פועלים, הוצאת הקיבוץ הארצי השומר הצעיר, 1955 בתי מידות: מסות על חיי שיתוף, ספרית פועלים, 1960 ש"י עגנון בעל-פה, הוצאת הקיבוץ המאוחד, תשל"ב 1971 העלייה השנייה העובדת ויחסה לדת ולמסורת, המכון לחקרי עבודה וחברה וספרית פועלים, תשל"ז 1976 מבית: אסופה של מסות ופרקי זכרונות, ספרית פועלים ועל המשמר, תשל"ז הבתים שהיו: פרקים בהוויית המשפחה היהודית בדורות האחרונים בספרות העברית והיידית; הקיבוץ בסיפורת העברית, ספרית פועלים, תשמ"ו 1986 כל הספרים בהוצאת ספריית פועלים אלא אם צוין אחרת. ילקוט מפות להיסטוריה כללית: משקיעת הקיסרות הרומית ועד מלחמת העולם הראשונה, 1954 מאה שנה: חיי היהודים במאה התשע עשרה: אנתולוגיה ספרותית, 1954 ששת ימים: אדם ועמלו: אנתולוגיה ספרותית, 1955 ישראל צינברג, תולדות ספרות ישראל: מן הפייטנים הראשונים ומשוררי ספרד עד תקופת ההשכלה ברוסיה (7 כרכים), י. שרברק, 1955–1971. בשיתוף שלמה זלמן אריאל וברוך קרוא לא אמות כי אחיה: כ"ד סיפורים מספרות יידיש בברית המועצות, 1957. בשיתוף אריה שמרי ספר מרחביה: קיבוץ השומר הצעיר, 1961 אנציקלופדיה למדעי החברה (5 כרכים), 1962–1970 + כרך מילואים (תשמ"א) אלעזר פרי, מבחר כתבים, 1971 אריך נסאו, המטפלת: מורה-דרך לעובדות בתי-הילדים ולאמהות, ספרית פועלים, הוצאת הקיבוץ הארצי השומר הצעיר, 1945 פרופ' א' וו' ייפימוב, הזמן החדש: 1789–1870, משמר העמק, חברת הילדים של השומר הצעיר, תש"ה; הוצאת הקיבוץ המאוחד, תשי"א קרל קאוטסקי, תנועות קומוניסטיות בימי הביניים / ק. קאוטסקי (מרחביה : ספרית פועלים, הוצאת הקיבוץ הארצי השומר הצעיר, 1949) דוד כנעני, ב"לקסיקון הספרות העברית החדשה" כתבי דוד כנעני בפרויקט בן-יהודה רשימת הפרסומים של דוד כנעני, בקטלוג הספרייה הלאומית דניאל בן נחום, נאמן הבית ואיש המידות: (שנה למותו של דוד כנעני), דבר, 22 באפריל 1983 זיוה שמיר, "קורות בתינו"- על דוד כנעני / "מבית", מעריב, 28 ביולי 1978 דוד כנעני, דף שער בספרייה הלאומית דוד כנעני, בלקסיקון הספרות העברית החדשה הוענק פרס קוגל של עיריית חולון, דבר, 6 בפברואר 1961. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
RINEX

RINEX (ראשי תיבות באנגלית של: Receiver Independent Exchange Format) הוא פרוטוקול העברת מידע עבור מידע לא מעובד של מערכת ניווט לוויינית. הפרוטוקול מאפשר למשתמש לעבד את המידע כדי להפיק תוצאות מדויקות יותר בדרך כלל עם מקור מידע חיצוני לאנטנה המקורית (Receiver), כגון מודלים משופרים של תנאי אטמוספירה ומדידות זמן. הפורמט של RINEX בנוי באופן שיאפשר לו להתפתח עם הזמן והדרישות החדשות, כדי שיכלול מדידות נוספות ומרכות לווייניות נוספות. גרסה 2.11 הנפוצה תומכת בפאזת נשא, דופלר ושמירת מדידות עבור GPS, GLONASS, Galileo, BeiDou וכן מידע ממערכות EGNOS ו WAAS ו QZSS באופן סימולטני. אפמריס גרסאות RINEX באתר IGS ‏ (שייך ל NASA): ‏3.0, ‏3.01‏, 3.02 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
שלי טפיירו

שלי טפיירו (נולדה ב-4 בספטמבר 1980) היא עיתונאית ישראלית. למדה לתואר ראשון בתקשורת ומדעי המדינה באוניברסיטת בר-אילן. עבדה ככתבת לענייני משפט ופלילים במקומונים שונים של ידיעות אחרונות ומעריב בשרון. ב-2007 החלה לעבוד כתחקירנית בענייני פשיעה בחדשות 10 עבור התוכנית "שישי". ב-2009 עברה לשמש ככתבת לענייני משפט ופלילים במהדורה המרכזית של חדשות עשר. בעבודתה סיקרה אירועים בעיקר בתחום הפשיעה החמורה בישראל, חשפה קלטות חקירה שונות, וראיינה מספר דמויות ידועות שנחשדו כחברות בעולם הפשע המאורגן. ב-2008 חשפה בתקשורת את סיפורו של גואל רצון, ויצרה על כך סרט טלוויזיה, שהוקרן בערוץ 10 וזכה לרייטינג גבוה. ב-2012 עברה לתפקיד כתבת תחום הפשיעה והמשטרה בעיתון "ישראל היום". לאחר שנה וחצי, החלה לשמש ככתבת לענייני משפט בתל אביב בערוץ 1. עם הקמת תאגיד השידור הישראלי, עברה לעבוד בו. ב-2021 ערכה טפיירו עבור "כאן 11" ראיון בלעדי עם החשוד בניסיון הרצח של שירה איסקוב, אביעד משה, מתוך בית כלא. לאחר שידור הראיון, החלה ביקורת ציבורית חזקה כנגד שידור הכתבה במהדורה וכנגד טפיירו על הצגת הנרטיב של אביעד משה לניסיון הרצח ונתינת הבמה התקשורתית בטרם החל המשפט. בעקבות הביקורת הציבורית, "כאן 11" התנצלו בפומבי על שידור הראיון והתנערו מהחלטתם לשדרו. טפיירו עצמה הגיבה על הראיון בתגובה לפוסט של לילי בן עמי, אחותה של הנרצחת מיכל סלה בגנות הכתבה, טענה טפיירו שנעשה ניסיון להציג את הכרוניקה של אדם "נורמטיבי" תוך דגש על מעשיו הנתעבים והאכזריים בין קטע ראיון למשנהו. טפיירו נשואה לפסיכולוג ד"ר דביר קוה, בנו של פרופ' משה קוה. שלי טפיירו, ברשת החברתית פייסבוק שלי טפיירו, ברשת החברתית אקס (טוויטר) שלי טפיירו, במסד הנתונים הקולנועיים IMDb (באנגלית) שלי טפיירו, במיזם "אישים" לתיעוד היצירה הישראלית שלי טפיירו, באתר nana10‏ אלכסנדר כץ, יש חיים אחרי ערוץ 10: שלי טפירו מצטרפת לחטיבת החדשות של ערוץ 1, באתר אייס, 27 בינואר 2014 דוד אברהם‏, היי, זאת שלי, באתר וואלה, 27 בינואר 2014 מורן שריר, הרחיקו את הילדים. דחוף, באתר הארץ, 15 באפריל 2014 - ביקורת רביב דרוקר, פישלנו, 10 באוקטובר 2007 ערן סויסה, ובא לשלי טפירו גואל: תהפוך מתחקירנית לכתבת בחדשות 10, באתר nrg‏, 18 במרץ 2009 יעל פפר נגאלה מרצון, וכתבה על זה ספר, באתר ynet, 11 ביוני 2012 אלכסנדר כץ, יש חיים אחרי ערוץ 10: שלי טפיירו מצטרפת לחטיבת החדשות של ערוץ 1, באתר אייס, 27 בינואר 2014 ציוץ של לילי בן עמי ברשת החברתית אקס (טוויטר), 6 בינואר 2021
אמפרסט מערכות

אמפרסט מערכות בע"מ היא חברה פרטית ישראלית, העוסקת בפיתוח תוכנה, ובפרט תוכנה לשליטה ובקרה (שו"ב). מנכ"ל החברה ומייסדה הוא נתן ברק. מוצר הדגל של החברה הוא מערכת השו"ב של "כיפת ברזל". החברה נוסדה בשנת 2000 על ידי נתן ברק, אל"ם (במיל'), לשעבר מפקד מרכז התקשוב של חיל הים. לאחר פיתוח מערכת השו"ב ל"כיפת ברזל" רכשה בשנת 2010 רפאל, הקבלן הראשי של "כיפת ברזל", 50% מהחברה. 25% מהבעלות נותרו בידי נתן ברק, ו-25% הנותרים הם בידי בעלים שונים. משרדי החברה נמצאים בפתח תקווה. החברה פיתחה מערכות תשתית לנושאי שליטה ובקרה, ועל בסיסן פיתחה החברה מרכזי שליטה ובקרה ייעודיים, בין השאר לחברות איתוראן, חברת החשמל לישראל ומקורות. החברה זכתה ב-2012 בפרס ביטחון ישראל על חלקה בפיתוח מערכת כיפת ברזל. בשנת 2017 רכשה בריטניה את מערכת השו"ב של החברה, לשם שילובה במערכת ההגנה על איי פוקלנד. אתר האינטרנט הרשמי של אמפרסט מערכות יובל אזולאי, ‏הכירו את החברה שפיתחה את "המוח" של "כיפת ברזל", באתר גלובס, 19 בנובמבר 2012 פלי הנמר, ‏mPrest – הרבה מעבר לכיפת ברזל, באתר "אנשים ומחשבים", 7 בספטמבר 2014 אורי קידר, מנכ"ל החברה מפ"ת שפיתחה את "כיפת ברזל" בונה על אקזיט של מיליארד דולר, באתר mynet‏ פתח תקוה, 24 במרץ 2017 חברת החשמל של ניו זילנד משקיעה 10 מיליון דולר ב-mPrest הישראלית, באתר "גיקטיים", 31 באוקטובר 2017 יוסי הטוני, ‏לנהל כמויות מידע עצומות על טילי החמאס בפחות משנייה, באתר "אנשים ומחשבים", 26 ביולי 2021 יוסי הטוני, בני שלומאי, mPrest: "סיפקנו לחברת החשמל מערכת לאינטגרציה ולשליטה ב-300 אתרים בישראל", "אנשים ומחשבים", 5 בפברואר 2015 יניב חלילי, בריטניה רכשה את מערכת השליטה של כיפת ברזל, באתר ynet, 24 בנובמבר 2017 בריטניה רוכשת את מערכת השו"ב של כיפת ברזל, באתר "i-HLS",‏25 בנובמבר 2017
בן שחר

בן שחר הוא שם משפחה יהודי ישראלי. האם התכוונתם ל... אישים אילן בן שחר – תקליטן ישראלי גרשון בן-שחר – פרופסור אמריטוס במחלקה לפסיכולוגיה של האוניברסיטה העברית בירושלים. נשיא האוניברסיטה הפתוחה לשעבר חיים בן שחר ("חב"ש") - כלכלן ישראלי, נשיא אוניברסיטת תל אביב בעבר ופעיל בתחום הציבורי ובסקטור הפרטי טל בן שחר – פסיכותרפיסט, כותב, מרצה וחוקר ישראלי בנושאי פסיכולוגיה מרדכי בן שחר – זמר בריטון ישראלי בתחום האופרה והחזנות ראובן בן שחר – ראש העירייה החמישי של גבעתיים רינה בן-שחר – בלשנית וסופרת ילדים ישראלית, ופרופסור במכללת אורנים שונות הילל בן שחר; לוציפר חנה בת שחר
סקאל

סַקאל (או: סַקָל, וגם: סאקאל) הוא שם משפחה יהודי סורי, שמשמעותו בערבית - صقال "מלטש" (של עץ, מתכות, אבנים טובות, שריונות) סאקאל - הוא גם שם משפחה הונגרי - Szakál -או Szakáll לפי מילה ממקור טורקי שמשמעותה "זָקָן".השם קיים בהונגריה, רומניה, סלובקיה, קרואטיה ואצל מהגרים מארצות אלה. סקאל - הוא גם שם משפחה שמקורו בבריטניה, כולל סקוטלנד. הגיע עם מהגרים גם לאמריקה. קיים שם משפחה דומה Skal - בחבל קשמיר בהודו האם התכוונתם ל... משה סקאל – סופר ועורך ישראלי עמנואל סקל – איש צבא ישראלי קבוצת סקאל – חברה ישראלית למסחר, שיווק ויבוא סקאל ישראל – חברה המעניקה שירותי פיקוח, הסמכה והתעדה של תקנים בינלאומיים לתחומי החקלאות והמזון. (הנציגה הישראלית של החברה הגלובלית Control Union) שם הונגרי: ס.ז. סאקאל – שחקן הוליוודי יהודי-הונגרי - במקרה זה היה "סקה סאקל" או "סוקה סאקאל"- "Szőke Szakáll" (בהונגרית:זָקָן בלונדיני) שם במה שהאמן בחר בו. שם אמריקאי: דייוויד ג'. סקאל – היסטוריון אמריקאי וחוקר תרבות שונות וייט סקאל (Skull) - להקת מטאל איטלקית שהוקמה בסוף שנות השמונים. בשנותיה המוקדמות ניגנה הלהקה הבי מטאל ובהמשך הפכה ללהקת באתר geneanet באתר geneanet שם המשפחה Szakal באתר ancientfaces באתר ancestry באתר forebears באתר SECAL
לובה

האם התכוונתם ל... לובה (עיר) – עיר הבירה של פרובינציית ביוקו סור בגינאה המשוונית לובה (קבוצה אתנית) – קבוצה אתנית בדרום הרפובליקה הדמוקרטית של קונגו אישים: אדואר לובה – שף צרפתי מירה לובה – סופרת ילדים יהודייה-אוסטרית שפעלה גם בארץ ישראל; אשתו של פרידריך לובה מרינוס ואן דר לובה – קומוניסט הולנדי צעיר שהואשם בשריפת הרייכסטאג והוצא להורג לאחר שנמצא אשם במשפט ראווה פרידריך לובה – שחקן ובמאי תיאטרון יהודי-גרמני שפעל גם בארץ ישראל כבמאי תיאטרון "האהל"; בעלה של מירה לובה לבה אישים ששמם הפרטי הוא לובה
מספר נגדי

באריתמטיקה, המספר הנגדי למספר r {\displaystyle r} הוא מספר, שכאשר מוסיפים אותו בפעולת חיבור למספר r {\displaystyle r} מתקבל המספר 0. המספר הנגדי של מספר r {\displaystyle r} מסומן − r {\displaystyle -r} ומתקיים r + ( − r ) = 0 {\displaystyle r+(-r)=0} . לכל מספר שלם, או מספר ממשי, או מספר מרוכב, קיים מספר נגדי. עבור מספרים שלמים או ממשיים או מרוכבים, המספר הנגדי של מספר r {\displaystyle r} מקיים את השוויון r ⋅ ( − 1 ) = − r {\displaystyle r\cdot (-1)=-r} . למעשה שוויון זה מתקיים בכל מבנה אלגברי בו מוגדרות פעולות חיבור וכפל, מתקיים חוק הפילוג של הכפל מעל החיבור, ולכל מספר קיים מספר נגדי. לדוגמה, המספר הנגדי של המספר 7 {\displaystyle 7} הוא המספר השלילי − 7 {\displaystyle -7} . המספר הנגדי של − 0.5 {\displaystyle -0.5} הוא 0.5 {\displaystyle 0.5} . קיים דמיון בין מושג זה לבין המושג מספר הופכי. שניהם מקרים פרטיים של איבר הופכי. לכל מספר קיים מספר נגדי אחד ויחיד. 0 הוא הנגדי של 0. הנגדי של כל מספר, מלבד אפס, שונה מהמספר. הנגדי לנגדי של מספר הוא המספר עצמו. על ציר המספרים, המרחק מ-0 של שני מספרים נגדיים (ערכם המוחלט) שווה. החזקה הזוגית של המספר הנגדי שווה לחזקה הזוגית של המספר המקורי. מספר נגדי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
קוקטייל חנקן נוזלי

קוקטייל חנקן נוזלי הוא קוקטייל המכיל חנקן נוזלי. קוקטיילים אלו שנויים במחלוקת מכיוון שטמפרטורת הניזול של החנקן הנוזלי היא 195.65°C- ובליעתו עלולה להיות קטלנית. עם זאת, חנקן נוזלי אינו חומר בפיקוח. השימוש בחנקן נוזלי בתחום המזון מוזכר כבר בשנת 1980 בספר מתכונים שנקרא "קרח מהודר" ונכתב על ידי אגנס מרשל, אך הפך לפופולרי בשנים האחרונות במטבח המולקולרי לצורכי הכנת קינוחים קפואים כגון גלידה ומקצפת ליד שולחן הסועדים. בקוקטיילים משתמשים בחנקן הנוזלי כדי להקפיא את הכוס של הקוקטייל, את מרכיביו, כדי ליצור אפקט של עשן או אפקט של בעבוע. בגלל הטמפרטורה הנמוכה של החנקן הנוזלי, הוא עלול לגרום לנזק רב לגוף האדם ולרקמות בפה ובמערכת העיכול, בעיקר לכוויית קור. חנקן נוזלי רותח בטמפרטורת נמוכות מאלה של הגוף ויגדיל את נפחו מאות מונים בסביבת הגוף, תופעה זו כשלעצמה מהווה סכנת מוות משמעותית מפגיעה בלתי הפיכה ברקמות שלא ישאו בלחץ הרב. הנזקים שטמונים בשתיית קוקטיילי חנקן נוזלי זכו לפרסום בגלל תקרית שהתרחשה באנגליה. ב-4 באוקטובר 2012 נערה כבת 18 אושפזה בבית החולים בעקבות כאבי בטן חזקים וקוצר נשימה לאחר ששתתה קוקטייל חנקן נוזלי במסיבת יום ההולדת שלה בבר בלנקסטר. הצוות הרפואי ביצע בה גסטרקטומיה שבמהלכו קטעו את קיבתה כדי להציל את חייה. קוקטיילי שלהבת אורן דותן, ‏הקיבה של הנערה הוסרה אחרי ששתתה קוקטייל עם חנקן נוזלי, באתר ‏מאקו‏, 9 באוקטובר 2012 יעל רייף, איקס מיקס דרינקס: הקוקטיילים עולים כיתה, באתר nrg‏, 28 באוגוסט 2012 קוקטיילים מולקולריים באתר www.winet.co.il הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איי קרקנה

איי קרקנה, או איי כרכנה (בערבית: جزر قرقنة) הם קבוצת איים הממוקמים במפרץ גאבס שבתוניסיה, מצפון לאי ג'רבה. קבוצת איים זו מכילה 7 איים ששטחם הכולל הוא 170 קמ"ר. רק 2 איים מתוך הקבוצה מיושבים. אחד מאיי הקבוצה שימש מקום מקלט זמני לגאיוס מריוס, לאחר שהוגלה מרומא על ידי סולה בשנת 88 לפנה"ס. כמו כן נמצא כאן הבית בו הסתתר במשך שלושה ימים חביב בורגיבה, מנהיג העצמאות שהפך לנשיא הראשון של תוניסיה, כאשר ברח ממעצר צרפתי בשנת 1945. מדיה וקבצים בנושא איי קרקנה בוויקישיתוף African dream, The Guardain ערך זה הוא קצרמר בנושא גאוגרפיה של תוניסיה ובנושא איים. אתם מוזמנים לתרום לוויקיפדיה ולהרחיב אותו.
ג'יי קורטני

ג'יי סטיבן קורטני (באנגלית: Jai Stephen Courtney; נולד ב-15 במרץ 1986) הוא שחקן קולנוע וטלוויזיה אוסטרלי. מוכר בזכות תפקידיו בסרטי הקולנוע "מת לחיות ביום טוב", "מפוצלים" ובתור קפטן בומרנג בסרט גיבורי העל מבית DC קומיקס; "יחידת המתאבדים" והמשכו "יחידת המתאבדים 2". קורטני נולד בסידני וגדל בפרבר צ'אריברוק שבמדינת ניו סאות' ויילס, מזרח אוסטרליה. בנם של קארן, מורה וכריס קורטני, עובד חברת חשמל. קורטני הוא בוגר "אקדמיית מערב אוסטרליה לאומנות בימתית" שבחסות "אוניברסיטת אדית' קוואן". קורטני החל את דרכו כשחקן בטלוויזיה האוסטרלית והתגלה לראשונה בשנת 2010 בסדרת הדרמה "ספרטקוס". בה שיחק בתפקיד העבד הרומאי וארו. ב-2012 שיחק לראשונה בתפקיד קולנועי משני בהוליווד בהפקתו של טום קרוז "ג'ק ריצ'ר". ב-2013 כבר לוהק קורטני לתפקיד הראשי של ג'ק מקליין בסרט הפעולה "מת לחיות ביום טוב", החמישי מסדרת "מת לחיות". בשנת 2014 השתתף קורטני בסרט האקשן הבדיוני בכיכובה של שיילין וודלי "מפוצלים" המבוסס על ספרה באותו השם של ורוניקה רות', בתפקיד המנהיג האכזרי אריק, שיחק בסרט הפנטזיה "אני, פרנקנשטיין" בתפקיד גדעון מנהיג צבא הגרגוילים ובסרטה של אנג'לינה ג'ולי "לא נשבר" על פי תסריט של האחים כהן, בתפקיד קאפ, אחד מטייסי המפציץ. שיחק גם בסרטו הראשון של ראסל קרואו כבמאי "עקבות במים". בשנת 2015 שיחק לצד ארנולד שוורצנגר בסרט הפעולה "שליחות קטלנית: ג'נסיס" בבימויו של אלן טיילור, ומהווה החמישי בסדרת "שליחות קטלנית". בנוסף, שב לגלם את אריק בסרט ההמשך "מורדים". בשנת 2016 גילם את קפטן בומרנג בסרט גיבורי העל "יחידת המתאבדים" שביים דייוויד אייר בהפקת האחים וורנר. בשנת 2019 שיחק תפקיד קטן בסרט "אליטה: מלאך קרב" שביים רוברט רודריגז והפיק ג'יימס קמרון. קורטני היה בזוגיות בעבר עם השחקנית התאילנדית-אוסטרלית, ג'מה פראניטה משנת 2006 עד 2013. ב-2015 היה במערכת יחסים מספר חודשים עם השחקנית האנגלייה, אמיליה קלארק, עמיתתו לסרט "שליחות קטלנית: ג'נסיס". מאז 2016 הוא בזוגיות עם הדוגמנית האוסטרלית, מקי דנט. מדיה וקבצים בנושא ג'יי קורטני בוויקישיתוף ג'יי קורטני, ברשת החברתית פייסבוק ג'יי קורטני, ברשת החברתית אקס (טוויטר) ג'יי קורטני, ברשת החברתית אינסטגרם ג'יי קורטני, במסד הנתונים הקולנועיים IMDb (באנגלית) ג'יי קורטני, באתר AllMovie (באנגלית) ג'יי קורטני, באתר Box Office Mojo (באנגלית) ג'יי קורטני, במסד הנתונים הקולנועיים KinoPoisk (ברוסית) Mecki Dent Wiki: Age, Instagram Bio Facts on Jai Courtney Girlfriend, Celebpie, ‏2020-07-12 (באנגלית) Grobar, Matt (June 1, 2022). Erin Moriarty, Jai Courtney, Dina Shihabi & Ryan Corr To Star In Noir ‘Catching Dust’; Stuart Gatt Directing First Feature From Jon Katz’s Civilian 7 Entertainment. Deadline Hollywood, retrieved June 1, 2022
רחוב ספרוס 8

מגדל רחוב ספרוס 8 (באנגלית: 8 Spruce Street, על שם כתובתו, ידוע גם כמגדל ביקמן - Beekman Tower) הוא בניין מגורים הממוקם ברחוב ספרוס 8 במנהטן תחתית, מנהטן, ניו יורק סיטי, ניו יורק. במגדל 76 קומות והוא מתנשא לגובה של 265 מטרים. הבניין ממוקם דרומית לבניין העירייה של ניו יורק וגשר ברוקלין. המבנה בנוי בסגנון האדריכלי הידוע בשם דה-קונסטרוקטיביזם, ותוכנן על ידי האדריכל הידוע פרנק גרי. רחוב ספרוס 8 הוא אחד ממגדלי המגורים הגבוהים ביותר בעולם, והמגדל הגבוה ביותר למגורים בחצי הכדור המערבי בעת ההשלמה בפברואר 2011. המגדל מכיל יחידות רק להשכרה למגורים (904 בסך הכול), דבר נדיר ברובע הפיננסי של ניו יורק. המסגרת המבנית של גורד השחקים עשויה מבטון מזוין. הבניין מצופה לוחות פלדה מתפתלים היוצרים מראה דמוי קפלים, ותכנונו שואב השראה מציורים של מיכלאנג'לו וג'ובאני לורנצו ברניני. מלבד דירות המגורים, המאכלסות את הקומות הגבוהות של הבניין, כולל חלקו התחתון של הבניין שימושים שונים. קומת הרחוב כוללת חנויות קמעונאיות, ומעליה נמצא בית ספר. קומות בית הספר מחופות לבנים אדמדמות, וכוללות 9,300 מטרים רבועים הפרושים על חמש הקומות הראשונות של הבניין. בבית הספר לומדים כ-600 תלמידים מגיל טרום חובה עד כיתה ח'. בגג הקומה הרביעית מרפסת בשטח של 460 מ"ר המשמשת כחצר בית הספר. מתחת למפלס הקרקע הוקם חניון בשטח 2,300 מ"ר שנועד לשמש בית חולים ציבורי סמוך, אך לבסוף הושכר לגורמים פרטיים. ממזרח וממערב לבניין הושארו שטחים המתפקדים ככיכרות ציבוריות. הביקורות המוקדמות של המגדל ברחוב ספרוס 8 היו חיוביות. בניו יורק טיימס, שיבח מבקר האדריכלות ניקולאי אוורוסף את עיצובו של הבניין כתוספת מבורכת לקו הרקיע של ניו יורק, וכינה אותו: "מגורדי השחקים הטובים ביותר לעלות לגגם בניו יורק מאז בניית בניין CBS של אירו סארינן שנבנה לפני 46 שנים" ; המבקר של מגזין ניו יורקר, פול גולדברגר, תיאר אותו בתור "אחד המגדלים היפים ביותר בדאונטאון". יש שהשוו את הבניין לבניין וולוורת' הסמוך, שהושלם בשנת 1913 - גולדברגר אמר "זה הדבר הראשון שנבנה בדאון טאון מאז, שראוי למעשה לעמוד לידו". מדיה וקבצים בנושא רחוב ספרוס 8 בוויקישיתוף אתר האינטרנט הרשמי של רחוב ספרוס 8 (באנגלית) רחוב ספרוס 8, באתר גורדי השחקים העולמי (באנגלית) המגדל שמחזיר לניו יורק את הסומק ללחיים, באתר הארץ, 28 ביולי 2011 LIVING, ‏השמיים הם הגבול: גורדי השחקים המרשימים בעולם, באתר ‏מאקו‏, 6 בדצמבר 2012 5 המקומות הכי חמים על הגלובוס, באתר כלכליסט, 8 בדצמבר 2010
ניקולה פלץ

ניקולה אן פלץ (באנגלית: Nicola Anne Peltz; נולדה ב-9 בינואר 1995) היא שחקנית אמריקאית ממוצא יהודי. נודעת בעיקר בזכות כיכובה בסרטים "איירבנדר" ו"רובוטריקים 4: עידן ההכחדה" ובזכות הופעתה בתור בראדלי מרטין בסדרה "בייטס מוטל". פלץ נולדה במחוז ווסטצ'סטר, ניו יורק שבארצות הברית, בתם של דוגמנית העבר קלאודיה הפנר, ואיש העסקים המיליארדר היהודי נלסון פלץ (אנ'). אביה של פלץ בין השאר ידוע בשל נדבנותו ותמיכתו במטרות יהודיות שונות. לה שישה אחים ואחות אחת, כולל השחקן ויל פלץ ושחקן ההוקי קרח בעבר בראד פלץ. פלץ מחשיבה עצמה כיהודייה. בשנת 2006 קיבלה את תפקידה הראשון בסרט חג המולד "להאיר את השכונה" בכיכובו של דני דה ויטו. פלץ פרצה לתודעה בשנת 2010 בהפקת הפעולה הגדולה של מ. נייט שאמלאן "איירבנדר", בה היא שיחקה בתפקיד הנערה קָטַרַה. בשנת 2013 החלה לשחק בסדרת הדרמה "בייטס מוטל” בתפקיד בראדלי מרטין חברתו לכיתה של גיבור העלילה המתבגר נורמן בייטס (פרדי היימור). באותה השנה נבחרה פלץ על ידי מייקל ביי לתפקיד הנשי הראשי טסה ייגר לצידו של מארק וולברג בסרט הפעולה "רובוטריקים 4: עידן ההכחדה". הסרט שיצא ב-2014 זכה להצלחה מסחרית גדולה ופלץ הוכרזה כמועמדת על הופעתה לפרס פריצת השנה במספר טקסים. בשנת 2017 שבה להופעת קמע בסרט הממשך "רובוטריקים 5: האביר האחרון", ונתנה את קולה לדמותה טסה ייגר. בשנת 2016 שיחקה בסרט הקומדיה "נעורים באורגון" לצד כריסטינה אפלגייט בבימויו של ג'ואל מור. בינת 2018 שיחקה בסרט הדרמה "הבית שלנו" לצד תומאס מאן. בשנת 2019 שיחקה בסרט הקולנוע "The Obituary of Tunde Johnson". ב-11 ביולי 2020, לאחר שנה של זוגיות, התארסה פלץ לדוגמן והצלם ברוקלין בקהאם, בנם של הכדורגלן האנגלי דייוויד בקהאם ושל ויקטוריה בקהאם. ב-11 באפריל 2022 התחתנה עם ברוקלין בקהאם, בטקס יהודי שכלל גם חופה וגם כתובה. היא ואחיה השחקן ויל פלץ, עשו קעקועים משותפים עם הכיתוב בעברית "משפחה". באוקטובר 2023, פלץ, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. מדיה וקבצים בנושא ניקולה פלץ בוויקישיתוף ניקולה פלץ, ברשת החברתית פייסבוק ניקולה פלץ, ברשת החברתית אקס (טוויטר) ניקולה פלץ, ברשת החברתית אינסטגרם ניקולה פלץ, במסד הנתונים הקולנועיים IMDb (באנגלית) ניקולה פלץ, באתר AllMovie (באנגלית) ניקולה פלץ, במסד הנתונים הקולנועיים KinoPoisk (ברוסית) נטעלי גבירץ, המרעננת הרשמית: ניקולה פלץ, האיט גירל שעושה לנו את הקיץ, באתר mako,‏ 21 באוגוסט 2014 Judah, Jacob (13 ביולי 2020). "David Beckham's son Brooklyn engaged to American-Jewish heiress". thejc.com. נבדק ב-15 באוגוסט 2020. {{cite web}}: (עזרה) "Will Peltz". 2 בנובמבר 2014. {{cite web}}: (עזרה) News Desk, Joe Jonas, Spencer Neville, Daren Kagasoff join the cast of Korean War drama ‘Devotion’, ‏3 בundefined 2021 שיגעה את כולם: האם ניקולה פלץ בהריון?, באתר ‏מאקו‏, 31 באוגוסט 2021 שיגעה את כולם: האם ניקולה פלץ בהריון?, באתר ‏מאקו‏, 31 באוגוסט 2021 Frot, Mathilde (14 ביולי 2020). "Who is Brooklyn Beckham's Jewish fiancée Nicola Peltz?". The Jewish News. נבדק ב-15 באוגוסט 2020. {{cite web}}: (עזרה) Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
בירגר

בירגר הוא שם פרטי ושם משפחה. האם התכוונתם ל... בירגר, מלך שוודיה הלל בירגר – קרטוגרף ומהנדס ישראלי זאב בירגר – איש ציבור ישראלי ממפתחי תעשיית הקולנוע בישראל וממייסדי בית הספר סם שפיגל לקולנוע ולטלוויזיה ז'יגמונד בירגר – מלחין ונגן צ'לו יהודי-הונגרי ליאו בירגר – רופא פתולוג וכירורג יהודי אוסטרי-אמריקני מחלת בירגר – מחלה דלקתית, מענף מחלות כלי הדם. התגלתה על ידי ליאו בירגר ברגר